Οι Δεσμοί που λύνουν τα Δεσμά
2024-11-24 11:00 - 13:00 (Europe/Athens) | Theremin καφέ/δισκοπωλείο, Πλατεία Στρατολογίας, Καρδίτσα, 43131, Greece
Το Φιλοσοφικό Καφενείο Καρδίτσας σας προσκαλεί στην επόμενη συνάντηση που θα πραγματοποιηθεί την Κυριακή 24 Νοεμβρίου 2024, στις 11:00 το πρωί στο καφέ-δισκοπωλείο Theremin (Πλατεία Στρατολογίας, Καρδίτσα), για να φιλοσοφήσουμε και να μοιραστούμε επιγνώσεις, πάνω στο θέμα «Οι Δεσμοί που λύνουν τα Δεσμά». -Τι είναι αυτό που μας δεσμεύει και τι αυτό που μας απελευθερώνει προσωπικά συναισθηματικά, αλλά και ενεργειακά;-Ποια είναι η διαφορά μεταξύ εξάρτησης και συνύπαρξης;-Έχουν όνομα οι προσωπικές μας αλυσίδες;-Είναι ικανό το “εμείς” στη σχέση να συμπληρώσει το “εγώ” χωρίς να το περιορίζει; Εν τέλει, ποια είναι η ταυτότητα της ενέργειας που οδηγεί τον άνθρωπο σε ανώτερα επίπεδα ύπαρξης; Εισηγήτρια: Ζωή Βαϊοπούλου Στη συνάντηση συμμετέχει ο Σύλλογος Γονιών Παιδιών με Νεοπλασματική Ασθένεια, «ΦΛΟΓΑ». Είσοδος ελεύθερη.

Σιντάρτα
2024-11-24 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» προβάλει την εξαιρετική ταινία, σε σκηνοθεσία του Conrad Rooks: «Σιντάρτα» (Siddharta, 1972), η οποία είναι βασισμένη στο ομώνυμο φιλοσοφικό μυθιστόρημα του Έρμαν Έσσε, με τους Shashi Kapoor, Simi Garewal και Romesh Sharma. Η προβολή θα πραγματοποιηθεί την Κυριακή, 24 Νοεμβρίου, στις 11:00 πμ., στον ιστορικό και καλλιτεχνικό κινηματογράφο “ΑΣΤΥ”, Κοραή 4, στην καρδιά της Αθήνας. Μετά την προβολή θα γίνει, όπως πάντα, ανάλυση των κεντρικών νοημάτων από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ», καθώς και συζήτηση με τους θεατές. Ο Siddhartha, γιος ενός Βραχμάνου, μεγάλωσε με τον φίλο του Govinda. Δυσαρεστημένοι με όσα έχουν διδαχθεί, οι δύο νεαροί άντρες αποφασίζουν να ακολουθήσουν το μονοπάτι του ασκητισμού. Μαζί πηγαίνουν στο δάσος και ενώνονται με μια ομάδα σαμάνων.Μετά από χρόνια περιπλάνησης, ο Siddhartha, ωστόσο, νιώθει ότι δεν έχει αυτοπραγματωθεί, και ως εκ τούτου πηγαίνει με τον Γκοβίντα στον Γκαουτάμα Βούδα. Ο Γκοβίντα γίνεται μαθητής του. Ο Siddhartha, από την άλλη, νιώθει ότι ο δρόμος του είναι διαφορετικός και εγκαθίσταται σε μια πόλη, θέλοντας να βιώσει την κοσμική ζωή, μετά την πνευματική…Η ταινία γυρίστηκε εξ ολοκλήρου στη βόρεια Ινδία. Μεταξύ των τοποθεσιών που πραγματοποιήθηκαν τα γυρίσματα είναι και η πόλη Rishikesh, καθώς και τα παλάτια του Μαχαραγιά του Bharatpur.«Όταν κάποιος ψάχνει, τότε εύκολα συμβαίνει το μάτι του να χάνει την ικανότητα να βλέπει οτιδήποτε άλλο, εκτός από αυτό που ψάχνει, και να μην μπορεί να βρει τίποτα, να μην μπορεί να απορροφήσει τίποτα μέσα του, γιατί πάντα σκέφτεται μόνο αυτό που επιδιώκει, γιατί έχει έναν σκοπό, γιατί διακατέχεται από τον σκοπό του. Το να αναζητάς σημαίνει να έχεις σκοπό. Αλλά το να βρίσκεις σημαίνει να είσαι ελεύθερος, να παραμένεις ανοιχτός, να μην έχεις σκοπό, γιατί επιδιώκοντας τον στόχο σου, δεν βλέπεις πολλά πράγματα που βρίσκονται μπροστά στα μάτια σου». ~ H. Hesse, Siddhartha ~ Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Δείτε το trailer της ταινίας εδώ:

Τί σημαίνει «ΦΩΣ ΣΕ ΔΡΑΣΗ» για σένα;
2024-12-01 09:00 - 2024-12-30 21:00
Η Κίνηση «ΦΩΣ ΣΕ ΔΡΑΣΗ» επίλεξε φέτος για την περίοδο των Χριστουγέννων και της Πρωτοχρονιάς (2024-2025) να καλέσει όλους εμάς να συμμετάσχουμε σε μια ξεχωριστή καλλιτεχνική δράση με τίτλο: “Τί σημαίνει «ΦΩΣ ΣΕ ΔΡΑΣΗ» για σένα;” Σκοπός είναι ο καθένας μας, με τον δικό του μοναδικό τρόπο, να εκφραστεί δημιουργικά και να μοιραστεί το έργο του, δείχνοντας πώς το «ΦΩΣ ΣΕ ΔΡΑΣΗ» φωτίζει και εμπνέει τη ζωή του! Το έργο μας μπορεί να είναι: ένα βίντεο, μια φωτογραφία, ένα σχέδιο ή μια ζωγραφιά, ένα τραγούδι ή μια μουσική σύνθεση, ένα ποίημα ή οτιδήποτε άλλο μας εκφράζει! Πώς να συμμετάσχετε: Α) Δημιουργήστε το έργο σας και δώστε στο αρχείο σας ονομασία που να περιλαμβάνει το όνομά σας και τον τίτλο του έργου σας: πχ. «Μαρία Παππά – Το Φως Με Οδηγεί». Β) Στείλτε email στο kinisi.fossedrasi@gmail.com, επισυνάπτοντας το έργο σας, μέχρι τις 30/12/2024. Όλα τα έργα θα συγκεντρωθούν σε μια online gallery στην ιστοσελίδα μας, και θα μοιραστούν με την κοινότητα μέσω του website της Κίνησης! Ενώ, μετά την ολοκλήρωση της onine ψηφοφορίας, ο δημιουργός, του έργου που θα ξεχωρίσει, θα κερδίσει δύο βιβλία του Γιάννη Αυγουστάτου! Άσε το φως σου να λάμψει!

Αγάπη Εαυτού και Φιλαυτία
2024-12-01 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, η οποία θα πραγματοποιηθεί την Κυριακή 1 Δεκεμβρίου 2024, στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Αγάπη Εαυτού και Φιλαυτία»:Η λέξη φιλαυτία έχει στις μέρες μας αρνητικό πρόσημο. Σημαίνει υπερβολική αγάπη για τον εαυτό μας, που συνεπάγεται την αδιαφορία για τις ανάγκες των άλλων και φανερώνει αξιοκατάκριτο εγωκεντρισμό και παθολογικό εγωισμό.Υπάρχει όμως και μια υγιής μορφή αγάπης του Εαυτού, όπου ικανοποιείς τις προσωπικές σου ανάγκες, χωρίς να παραγνωρίζεις τις ανάγκες των άλλων… Η αγάπη προς τον εαυτό, η αυτοφροντίδα ξεκινά με την αναγνώριση της ευθύνης για την ευημερία μας. Δεν μπορούμε να δώσουμε αυτό που δεν έχουμε!Το πραγματικό δόσιμο είναι ένα χαρούμενο ξεχείλισμα του Εαυτού, χωρίς θυσίες και προσμονή ανταπόδοσης. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ». Σας περιμένουμε με χαρά να φιλοσοφήσουμε!

Τι είναι Αλήθεια;
2024-12-01 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Το Φιλοσοφικό Καφενείο Κορίνθου σας προσκαλεί στην επόμενη συνάντηση που θα πραγματοποιηθεί την Κυριακή 1/12/2024, στις 12:00 μμ. στο Bistrot Cafe (Πυλαρινού 111 – Κόρινθος) για να φιλοσοφήσουμε και να μοιραστούμε επιγνώσεις.Η αλήθεια είναι αμετάβλητη, αναλλοίωτη, άχρονη ή υπόκειται σε χρονικές, χωρικές και αντιληπτικές καταστάσεις; -Η αλήθεια είναι μια ή μπορεί να είναι πολλές;-Η αλήθεια είναι γνώση ή πίστη;Και στις δύο περιπτώσεις η αλήθεια παράγει πραγματικότητα, αν η πραγματικότητα είναι βασισμένη στην γνώση τότε η πραγματικότητα που παράγει μπορεί πάντα να επαληθευτεί;Αν είναι βασισμένη στην πίστη και η βεβαιότητα της είναι αστήρικτη τότε η πραγματικότητα που παράγει είναι πάντα μια πλάνη; Σας περιμένουμε να δημιουργήσουμε και άλλα ερωτήματα και να μοιραστούμε επιγνώσεις. ΕΙΣΗΓΗΤΕΣ: Παπαδάς Χρήστος & Λένα Αθανασούλη

Συνειδητή Γονεϊκότητα
2024-12-01 17:30 - 19:30
Το Φιλοσοφικό Καφενείο Καρδίτσας μας προσκαλεί στην επόμενη συνάντηση που θα πραγματοποιηθεί την Κυριακή 01/12/2024, στις 17:30 στο κατάστημα της κας Μπουγά Αλεξανδρας (έναντι κεντρικής πλατείας) Καλλιφώνι Καρδίτσας, για να φιλοσοφήσουμε και να μοιραστούμε επιγνώσεις. -Ποια είναι τα οφέλη της συνειδητής γονεϊκότητας;-Από ποιο δρόμο οδηγούμαστε εκεί;-Πώς γίνεται να ενδυναμωθούν οι γονείς ώστε να εστιάσουν στη συνειδητή γονεϊκότητα;-Ποιες είναι οι προκλήσεις που αντιμετωπίζουν οι σύγχρονοι γονείς και πώς τις αντιμετωπίζουν; Αυτά είναι κάποια από τα ερωτήματα που θα μας απασχολήσουν στην επερχόμενη συνάντησή μας, σας περιμένουμε! Εισηγήτρια: Ζωή Βαϊοπούλου Συνδιοργάνωση: Μορφωτικός Σύλλογος Καλλιφωνίου. Είσοδος ελεύθερη – ο καφές θα προσφερθεί με την ευγενική χορηγία του Μορφωτικού Συλλόγου Καλλιφωνίου.

Θετικά και Αρνητικά Συναισθήματα
2024-12-15 11:00 - 14:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 15/12/2024, στις 11:00 π.μ. στο Κιμωλία Cafe-Bar (Μπουκογιάννη 4- Αγρίνιο), με θέμα συζήτησης: “Θετικά και Αρνητικά Συναισθήματα”.Σας περιμένουμε όλους να μοιραστούμε εμπειρίες πάνω σε αυτό το πολυσυζητημένο θέμα. Εισηγητές: Έλενα Τριανταφυλλίδη και Χρήστος Ζερβόπουλος Είσοδος ελεύθερη!

Ο Διάβολος δεν υπάρχει
2024-12-15 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την ιαπωνική δραματική ταινία «Ο Διάβολος δεν υπάρχει» (Evil Does Not Exist, 2023), σε σενάριο και σκηνοθεσία του Ryusuke Hamaguchi. Η προβολή θα πραγματοποιηθεί την Κυριακή, 15 Δεκεμβρίου, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας, ενώ στο πλαίσιο της δράσης του Αφυπνιστικού Κινηματογράφου, θα λάβει χώρα και Χριστουγεννιάτικο Bazaar στο foyer! Με ένα καστ από ερασιτέχνες ηθοποιούς, η ταινία ακολουθεί έναν άγαμο πατέρα που ζει σε ένα χωριό, που αναστατώνεται από ένα κτηματομεσιτικό έργο και τις συνέπειες που θα έχει η ανάπτυξή του στο περιβάλλον τους. Ο προκλητικός τίτλος του έργου αναφέρεται στη Φύση και όχι στις ανθρώπινες κοινωνίες, που έχουν αποσχισθεί από την Φύση, την οποία κακοποιούν ανεύθυνα και χωρίς σεβασμό. Το κεντρικό και πολύ επίκαιρο μήνυμα της ταινίας είναι ότι η ακόρεστη δίψα του κέρδους αδιαφορεί για τις συνέπειες στο φυσικό περιβάλλον και για την ποιότητα της ζωής των ανθρώπων. Η ταινία επιλέχθηκε για να διαγωνιστεί για τον Χρυσό Λέοντα στο 80ο Διεθνές Φεστιβάλ Κινηματογράφου της Βενετίας, όπου κέρδισε το Μεγάλο Βραβείο της Επιτροπής και το Βραβείο FIPRESCI, από τη Διεθνή Ομοσπονδία Κριτικών Κινηματογράφου. Βραβεύτηκε ως Καλύτερη Ταινία στο Φεστιβάλ Κινηματογράφου του Λονδίνου BFI 2023. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Συνιστάται νωρίτερη προσέλευση για την εξασφάλιση θέσης!Γενική είσοδος: 6,00€ Δείτε το trailer της ταινίας εδώ:

Απόδραση από τη Φυλακή του Χρόνου
2025-01-05 11:00 - 14:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 5 Ιανουαρίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Απόδραση από τη Φυλακή του Χρόνου»:Όσο ένας άνθρωπος παρασύρεται από το ορμητικό ποτάμι του χρόνου, η θλίψη, το άγχος και ο φόβος δεν τον εγκαταλείπουν ποτέ! Ασφαλώς ο εξωτερικός χωρο-χρόνος είναι αναπόφευκτος και Πανδαμάτωρ, αλλά η κυριαρχία του αφορά μόνο την επιφανειακή ζωή!Όταν κάποιος απελευθερώνεται ψυχολογικά από τις συμπληγάδες του χρόνου, ανοίγεται μπροστά του, μια εντελώς διαφορετική, Φωτεινή διάσταση, στην οποία δεν υπάρχει αρχή και τέλος. Πρόκειται για το Ευδαιμονικό Άχρονο, που μπορείς να το γνωρίσεις πραγματικά, μόνο βιωματικά! Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ». Ο ταλαντούχος βιολιστής Γεώργιος Τσουκαλάς, θα υποδεχθεί το κοινό με το Adagio 1st solo sonata του Μπαχ – τον ευχαριστούμε θερμά για την παρουσία του και την ευγενική εθελοντική προσφορά του! Σας περιμένουμε με χαρά να φιλοσοφήσουμε!

Υπάρχει Ζωή μετά τον Θάνατο;
2025-01-12 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου σας προσκαλεί στην επόμενη συνάντηση που θα πραγματοποιηθεί την Κυριακή 12/01/2025, στις 12:00μμ. στο Bistrot Cafe (Πυλαρινού 111 – Κόρινθος), με θέμα «Υπάρχει Ζωή μετά τον Θάνατο;». Για να απαντήσουμε στο ερώτημα αυτό, θα χρειαστεί να κάνουμε δύο ακόμα ερωτήσεις: Τι είναι η ζωή;

Τι είναι ο Θάνατος;Εμείς οι άνθρωποι για να ορίσουμε το “Τι είναι η ζωή” έχουμε φτιάξει δύο κατηγορίες, από την μια τα έμψυχα και από την άλλη τα άψυχα. Πόσο όμως ξεκάθαρο είναι το τι θα χωρέσει στην μια κατηγορία και τι στην άλλη, όταν η ζωή αποδεδειγμένα δεν καθορίζεται μόνο από υλιστικές και μηχανιστικές ιδιότητες;Και όταν ακόμα και η ΝΑΣΑ στην προσπάθεια της να εξερευνήσει εξωγήινη ζωή, έχει διευρύνει τα κριτήρια που ορίζουν την ζωή. Από την άλλη ο θάνατος σε όλη την γνωστή ιστορία του σύμπαντος φαίνεται ξεκάθαρα να είναι ο μόνιμος σύντροφος της ζωής. Τα κύτταρα μας πεθαίνουν για να γεννηθούν καινούργια και οι Μαύρες τρύπες του διαστήματος υπάρχει το ενδεχόμενο να εξελίσσονται σε άσπρες τρύπες και ένα καινούργιο σύμπαν να γεννιέται. Τι είναι λοιπόν ο θάνατος; Μήπως ζωή και θάνατος συν εξελίσσονται, ακολουθώντας από κοινού μια συνεχή διαδικασία δημιουργίας;Σας περιμένουμε να δημιουργήσουμε και άλλα ερωτήματα και να μοιραστούμε επιγνώσεις. Εισηγητές: Παπαδάς Χρήστος & Λένα Αθανασούλη

Οικο-γένεια! Εκεί που ο Σπόρος γίνεται Σπείρα
2025-01-19 11:00 - 14:00 | Καφέ «Πουθενά», Πλατεία Στρατολογίας, Καρδίτσα
Φίλες και φίλοι του Φιλοσοφικού Καφενείου Καρδίτσας, την Κυριακή 19 Ιανουαρίου 2025, σας καλούμε να διερευνήσουμε μαζί πώς η σχέση του σπόρου, του σπιτιού και της σπείρας γίνεται το ιδανικό μοντέλο για την κατανόηση της ζωής ως μιας διαρκούς πορείας εξέλιξης, ριζωμένης στην ασφάλεια και στην αγάπη. Αυτό το σκεπτικό συσχετίζεται με αρχαίες ελληνικές ιδέες, όπως του Αριστοτέλη, που έβλεπε την οικογένεια ως τον θεμέλιο λίθο της κοινωνίας, αλλά και τη σύγχρονη φιλοσοφία, που τονίζει τη σημασία της ενσυνείδητης αγάπης για την ανάπτυξη του ατόμου. Σας περιμένουμε στο Καφέ “Πουθενά” (Πλατεία Στρατολογίας – Καρδίτσα), στις 19/01/2025, ώρα 11:00πμ. Εισήγηση: Ζωή ΒαϊοπούλουΕίσοδος ελεύθερη.

Club Zero
2025-01-19 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την μαύρη κωμωδία-θρίλερ του 2023 «Club Zero», σε σκηνοθεσία και παραγωγή της Τζέσικα Χάουσνερ, βασισμένο σε σενάριο της ίδιας και της Ζεραλντίν Μπαζάρ. Στην ταινία πρωταγωνιστούν οι Μία Βασικόφσκα, Ματιέ Ντεμί, Έλσα Ζιλμπερστάιν, Αμίρ Ελ-Μάσρι και Σίντσε Μπαμπέτ Κνουντσεν. Η προβολή θα πραγματοποιηθεί την Κυριακή 19 Ιανουαρίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Η ταινία αφηγείται την ιστορία της δεσποινίδας Νόβακ, μιας διακεκριμένης διατροφολόγου που προσλαμβάνεται σε ένα ακριβό ιδιωτικό σχολείο για να διδάξει το μάθημα της «Ενσυνείδητης Διατροφής». Αυτή η σύγχρονη διατροφική προσέγγιση στοχεύει στην καταπολέμηση του υπερκαταναλωτισμού και των περιβαλλοντικών του επιπτώσεων. Ωστόσο, οι αμφιλεγόμενες διδαχές της οδηγούν μια ομάδα πέντε μαθητών σε επικίνδυνα μονοπάτια, προκαλώντας ανησυχία για τις συνέπειες της επιρροής της. Η ταινία αποτελεί διεθνή συμπαραγωγή μεταξύ εταιρειών από την Αυστρία, το Ηνωμένο Βασίλειο, τη Γερμανία, τη Γαλλία και τη Δανία. Το “Club Zero” επιλέχθηκε να διαγωνιστεί για τον Χρυσό Φοίνικα στο 76ο Φεστιβάλ Καννών, όπου έκανε την παγκόσμια πρεμιέρα του στις 22 Μαΐου 2023. Η ταινία εξετάζει θέματα όπως η επιρροή των εκπαιδευτικών, η ευαλωτότητα των νέων και οι κίνδυνοι των ακραίων διατροφικών πρακτικών, προσφέροντας μια κριτική ματιά στις σύγχρονες κοινωνικές τάσεις. Η Χάουσνερ, σε μια από τις συνεντεύξεις της, δήλωσε ότι: «Μία από τις εμπνεύσεις της ιστορίας είναι το διάσημο παραμύθι του “Μαγεμένου Αυλού”, των αδελφών Γκριμ, που βασίζεται σε έναν μύθο του 1284. Σκέφτηκα πόσο ταιριάζει στις μέρες μας που οι γονείς, απορροφημένοι από το δικό τους στρες, δεν ακούν τα παιδιά τους. Δεν δίνουν χρόνο και σημασία. Και θα βρεθεί ένας αυλητής να τα παρασύρει σε επικίνδυνα μονοπάτια». Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης. Γενική είσοδος: 6,00€

Μοναξιά και Μοναχικότητα
2025-01-19 11:00 - 14:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Με το νέο έτος το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 19 Ιανουαρίου 2025, στις 11 π.μ., στο Κιμωλία Cafe-Bar (Μπουκογιάννη 4- Αγρίνιο) για να φιλοσοφήσουμε πάνω στο θέμα “ΜΟΝΑΞΙΑ ΚΑΙ ΜΟΝΑΧΙΚΟΤΗΤΑ”. Σε μία από τις ομιλίες του ο Osho αναφέρει: “Οι άνθρωποι χρειάζονται τα πλήθη. Αυτός είναι ο ψυχολογικός λόγος που θέλουν πάντοτε να ανήκουν στον ινδουισμό, το χριστιανισμό, το μωαμεθανισμό, στη μια χώρα, στην άλλη χώρα, σε τούτη τη φυλή, σε κείνη τη φυλή. Αν δεν αρκεί ακόμη κι αυτό, δημιουργούν ροταριανές λέσχες, λέσχες Λάιον. Δεν μπορούν να μείνουν μόνοι. Πρέπει συνεχώς να περιβάλλονται από κόσμο. Μόνο τότε μπορούν να διατηρήσουν ζωντανή την ένταση, ζωντανό το ρόλο. Μέσα στο πλήθος δεν μπορούν να είναι ο εαυτός τους. Αν γνωρίζεις την μοναχικότητά σου, έχεις γνωριστεί με την ύπαρξη, με τη φύση, με την πραγματικότητά σου. Και σου δίνει αυτό τόση ευδαιμονία που δεν συγκρίνεται με καμία χαρά που έχεις νιώσει στο παρελθόν.” Εισηγητές: Χρήστος Ζερβόπουλος- Έλενα Τριανταφυλλίδη Είσοδος ελεύθερη!

Τo ΔΡΟΜΙΚΟ ΦΩΣ στον 14ο αγώνα "ΙΩΑΝΝΗΣ ΚΑΠΟΔΙΣΤΡΙΑΣ"
2025-01-26 08:00 - 17:00
Όπως κάθε χρόνο έτσι και φέτος η ομάδα μας συμμετέχει στον 14ο αγώνα “ΙΩΑΝΝΗΣ ΚΑΠΟΔΙΣΤΡΙΑΣ”, στην όμορφη Αίγινα. Φέτος υπάρχουν επιλογές δύο… ταχυτήτων: 3000 μ. και 10.000 μ. (για αρχάριους και προχωρημένους). Δηλώστε εγκαίρως τη συμμετοχή σας στο email μας: dromikofos@gmail.com Σας περιμένουνε για να ξεκινήσουμε δυνατά το 2025!

Από τον Άνθρωπο Κάμπια στον Άνθρωπο Πεταλούδα
2025-02-02 11:00 - 14:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 2 Φεβρουαρίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Από τον Άνθρωπο Κάμπια στον Άνθρωπο Πεταλούδα»:Ο Νίκος Καζαντζάκης αναφερόταν συχνά στην αλληγορία της κάμπιας, που γίνεται πεταλούδα. «H καρδιά του ανθρώπου είναι ένα κουβάρι κάμπιες — φύσηξε, Χριστέ μου, να γίνουν πεταλούδες!»Ένας άνθρωπος «κάμπια» που θέλει να γίνει «πεταλούδα» δεν ενδιαφέρεται για το τι σκέφτονται οι άλλες κάμπιες και πολύ λιγότερο φιλοδοξεί να γίνει μια τέλεια και υπέροχη κάμπια, μια ‘σοφή’ κάμπια, ή ‘γκουρού’, ή ‘μεταφυσική’ ή ‘αγία’. Στην πραγματικότητα, ο μόνος της στόχος είναι να πεθάνει ως «κάμπια» και να αναγεννηθεί ως «πεταλούδα». Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής και Ιδρυτής της Κίνησης «ΦΩΣ ΣΕ ΔΡΑΣΗ».

Η Απάθεια στους Στωικούς
2025-02-08 11:00 - 13:00
Το Διαδικτυακό Φιλοσοφικό Καφενείο της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», επανήλθε δυναμικά με τη συμμετοχή της Unity in Philia, σε μια σειρά (7) επτά μηνιαίων συναντήσεων – οι πρώτες (4) τέσσερις συναντήσεις αφορούν βασικές-καίριες εννοήσεις του Στωικισμού (Απάθεια), του Σκεπτικισμού (Αταραξία), του Κυνισμού (Αυτάρκεια) και του Επικουρισμού (Ηδονή), ενώ οι επόμενες (3) τρεις αφορούν σε γενικότερα θέματα που άπτονται της θρησκευτικότητας. Η συνδιοργανώτρια Unity in Philia, έχει σαν βασικό της στόχο την εμπέδωση και προώθηση της φιλίας ανάμεσα σε Αυστραλία και Ελλάδα σε όλα τα επίπεδα, κυρίως στα πολιτιστικά, και την ανάδειξη αυτής της φιλίας στην ευρύτερη περιοχή της Ασίας και του Ειρηνικού. Η πρώτη συνάντηση θα πραγματοποιηθεί το Σάββατο 8 Φεβρουαρίου 2025, (11:00πμ ώρα Ελλάδας και 08:00μμ ώρα Αυστραλίας), με θέμα συζήτησης: «Η Απάθεια στους Στωικούς». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 07/02/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

Σημειώνουμε πως θα δοθεί προτεραιότητα στους φίλους από την επαρχία και το εξωτερικό.

Ποιο το νόημα της Ζωής;
2025-02-09 12:00 - 14:00 | Κόρινθος, Πυλαρινού 111
Το νόημα της Ζωής αν ήταν θέμα για ένα βιβλίο, πόσες σελίδες θα χρειαζόταν για να γραφτεί; Αν ήταν θέμα για έναν πίνακα ζωγραφικής, με ποια εικόνα θα μπορούσε να ζωγραφιστεί; Αν ήταν θέμα για μια σύνθεση μουσικής με ποια μελωδία θα κατάφερνε να εκφραστεί; Είναι το νόημα της ζωής μια έμπνευση που μας χρειάζεται για να το δημιουργήσουμε; Μήπως είναι ένα μυστικό που καλούμαστε να το ανακαλύψουμε; Ή το νόημα της ζωής μας το αποκαλύπτει η ίδια η ζωή; Στις 9 Φεβρουαρίου σας περιμένουμε για να φτιάξουμε μαζί μια σύνθεση από νοήματα.

Ο Λύκος της Στέπας
2025-02-16 11:00 - 14:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την ταινία «Ο Λύκος της Στέπας», σε σκηνοθεσία του Φρεντ Χέινς, η οποία αποτελεί μια τολμηρή κινηματογραφική μεταφορά του ομώνυμου μυθιστορήματος του Χέρμαν Έσσε. Στην ταινία πρωταγωνιστούν οι Μαξ φον Σίντοφ και Ντομινίκ Σαντά. Η προβολή θα πραγματοποιηθεί την Κυριακή 16 Φεβρουαρίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Πρωταγωνιστής είναι ο Μαξ φον Σίντοφ στον ρόλο του Χάρι Χάλερ, ενός διανοούμενου που παλεύει με την εσωτερική του σύγκρουση μεταξύ της ανθρώπινης φύσης και των ζωωδών ενστίκτων του. Η ιστορία διαδραματίζεται στη Βασιλεία της Ελβετίας τη δεκαετία του 1920, όπου ο Χάλερ, απογοητευμένος από την αστική κοινωνία και βυθισμένος σε υπαρξιακή κρίση, σχεδιάζει να τερματίσει τη ζωή του στα 50ά του γενέθλια. Η γνωριμία του με τη μυστηριώδη Ερμίν (Ντομινίκ Σαντά) τον οδηγεί σε έναν κόσμο αισθήσεων και αυτοανακάλυψης, ανατρέποντας τις αντιλήψεις του για την πραγματικότητα. Η ταινία συνδυάζει ρεαλιστικές αφηγήσεις με σουρεαλιστικά οπτικά εφέ, προσφέροντας μια βαθιά εξερεύνηση της ανθρώπινης ψυχής και των αντιφάσεών της. Παρά τις προκλήσεις στην παραγωγή και τη διανομή της, η ταινία παραμένει ένα κρυμμένο διαμάντι του κινηματογράφου, προσκαλώντας τους θεατές σε ένα μαγικό ταξίδι αυτογνωσίας.. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης.Γενική είσοδος: 6,00€

Ο Πόνος ως Πύλη της Σοφίας
2025-02-16 11:00 - 14:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 16/02/2025, στις 11:00 π.μ. στο Κιμωλία Cafe-Bar (Μπουκογιάννη 4, Αγρίνιο), με θέμα συζήτησης: “Ο Πόνος ως Πύλη της Σοφίας”. Θα αναλύσουμε τον πόνο, τα είδη του, τις αντιδράσεις μας σε αυτόν και θα στοχαστούμε πάνω στο θέμα της μεταμόρφωσής του. Σας περιμένουμε όλους να μοιραστούμε εμπειρίες κι επιγνώσεις. Εισηγητές: Έλενα Τριανταφυλλίδη και Χρήστος Ζερβόπουλος Είσοδος ελεύθερη!

Η ανθρώπινη μορφή στην ελληνική ζωγραφική του 20ου αιώνα
2025-02-22 20:30 - 22:00 | Ίδρυμα Εικαστικών Τεχνών & Μουσικής Β&Μ Θεοχαράκη, Μέρλιν 2, Αθήνα, 106 71, Greece
Αγαπητοί φίλοι του ΕΙΚΑΣΤΙΚΟΥ ΦΩΤΟΣ, σας προσκαλούμε στην διαδραστική συνάντηση που θα γίνει το Σάββατο 22 Φεβρουαρίου 2025, ώρες 20:30-22:00 στο Αμφιθέατρο του Ιδρύματος Εικαστικών Τεχνών Θεοχαράκη με θέμα: “Στο Καταφύγιο της Τέχνης – Η ανθρώπινη μορφή στην ελληνική ζωγραφική του 20ου αιώνα'” Στο Εικαστικό αυτό ταξίδι θα δούμε πώς μέσα στις αντίξοες συνθήκες του 20ου αιώνα (παγκόσμιοι πόλεμοι, μικρασιατική καταστροφή, κατοχή) η ελληνική ζωγραφική κράτησε τον σεβασμό της στον Άνθρωπο. Οι συμμετέχοντες θα έχουμε την ευκαιρία να προσεγγίσουμε τα εικαστικά έργα, τη μουσική και τη λογοτεχνία μέσα από μία ευχάριστη και δημιουργική επαφή με τα έργα τέχνης και τους άλλους. Την παρουσίαση των έργων τέχνης κάνει η ιστορικός και παιδαγωγός πολιτισμού Κατερίνα Ρογκάκου, τα μουσικά έργα ερμηνεύει η πιανίστα Δήμητρα Κοκκινοπούλου και την αλληλεπίδραση των εικαστικών έργων με τη μουσική και τη λογοτεχνία επιμελείται ο μουσικοπαιδαγωγός και συγγραφέας Παναγιώτης Τσιρίδης . Το πρόγραμμα απευθύνεται σε ενήλικες και εφήβους χωρίς να απαιτείται καμία προηγούμενη γνώση ή εμπειρία με τις τέχνες. Η ομάδα μας θα συναντηθεί ώρα 20:00 στην είσοδο του Ιδρύματος Εικαστικών Τεχνών Β&Μ Θεοχαράκη. Σας περιμένουμε! Κόστος συμμετοχής: 10€

Ο Στοχασμός στο Στόχο. Η Τέχνη της Συνειδητής Επίτευξης!
2025-02-23 11:00 - 14:00
Στις πλατείες της αρχαίας Ελλάδος, οι φιλόσοφοι συζητούσαν για το νόημα της ζωής χρησιμοποιώντας δύο λέξεις: «τέλος» (στόχος) και «θεωρία» (στοχασμός). Σήμερα, σε έναν κόσμο που λατρεύει την ταχύτητα και τα αποτελέσματα, αξίζει να ρωτήσουμε: Πώς μπορούν οι στόχοι μας να μην γίνουν φυλακές, αλλά γέφυρες προς την αυτογνωσία;

Και πώς ο στοχασμός μετατρέπει την πράξη σε μία ιερή τέχνη;Ως επιβάτες στο ίδιο τρένο, ο προσωπικός με τον τελικό προορισμό, υπό ποιες συνθήκες ταυτίζονται; Φίλες και φίλοι του Φιλοσοφικού Καφενείου Καρδίτσας, την Κυριακή 23 Φεβρουαρίου 2025 και ώρα 11:00 το πρωί σας προσκαλούμε να διανθίσουμε τη συζήτηση με θέμα: «Ο Στοχασμός στο Στόχο. Η Τέχνη της Συνειδητής Επίτευξης!» Η συνάντηση μας θα γίνει στο καφέ “Σερραϊκόν”, Δ. Τερτίπη 17 στην Καρδίτσα (πεζόδρομος κεντρικής πλατείας). Εισήγηση: Ζωή Βαϊοπούλου Είσοδος ελεύθερη!

Κάλεσμα μαζικής κινητοποίησης στις 28 Φεβρουαρίου 2025
2025-02-28 00:00 - 23:30 | Σύνταγμα
Δράση χωρίς Φως είναι Ζωή χωρίς ΟξυγόνοΓίνε η Αλλαγή!Στις 28 Φεβρουαρίου, δεν τιμούμε απλώς τη μνήμη των θυμάτων της τραγωδίας στα Τέμπη. Αρνούμαστε να ξεχάσουμε, αρνούμαστε να συνεχίσουμε σαν να μη συνέβη τίποτα. Στεκόμαστε ενωμένοι απέναντι στο σκοτάδι της αδιαφορίας, της ανευθυνότητας, της συγκάλυψης και της κομματικής διαφθοράς που καταδικάζει τη χώρα μας στη στασιμότητα και το χάος. Το πρόβλημα δεν είναι μόνο ποιος κυβερνά, αλλά το ίδιο το σύστημα που διαιωνίζει την εκμετάλλευση, τον εμπαιγμό και τη συλλογική αδράνεια.Δεν αρκεί να γκρεμίσουμε ένα σαθρό καθεστώς. Πρέπει να οικοδομήσουμε μια νέα πραγματικότητα, μια κοινωνία αλληλεγγύης, ευθύνης και αυτοδιαχείρισης. Μια κοινωνία όπου δεν θα θρηνούμε θύματα λόγω εγκληματικής αδιαφορίας, αλλά θα συνδημιουργούμε το μέλλον που μας αξίζει. Από την αγανάκτηση στη δράση!Η Κίνηση «ΦΩΣ ΣΕ ΔΡΑΣΗ» δεν καλεί σε τυφλή οργή, αλλά σε φωτεινή και δημιουργική συστράτευση. Δεν περιμένουμε σωτήρες, γιατί ο μόνος σωτήρας είναι η συλλογική μας αφύπνιση! Οραματιζόμαστε μια νέα κοινωνία βασισμένη στην αμεσοδημοκρατία, τη συμμετοχή και την αυτοδιαχείριση. Στις 28 Φεβρουαρίου, ας είμαστε όλοι εκεί!Όχι ως παθητικοί θεατές της αδικίας, αλλά ως ενεργοί πολίτες που δεν φοβούνται να διεκδικήσουν το δίκαιο και το αυτονόητο. Να στείλουμε ένα μήνυμα ότι η σιωπή δεν είναι πλέον επιλογή. Η αλλαγή ξεκινά από εμάς!Γίνε ενεργό μέλος της Κίνησης «ΦΩΣ ΣΕ ΔΡΑΣΗ», γίνε μέρος της αλλαγής! Έλα να ενώσουμε τις φωνές μας και να δείξουμε ότι το Φως της Ανθρωπιάς, της Δικαιοσύνης και της Αλήθειας δεν μπορεί να σβήσει! Συνδεθείτε μαζί μας φωτεινά και δράστε! Διαδώστε το μήνυμα, Αφυπνίστε συνειδήσεις!

Από τον Πόθο στην Αγάπη
2025-03-09 11:00 - 14:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 9 Μαρτίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Από τον Πόθο στην Αγάπη»: Οι περισσότεροι άνθρωποι συγχέουν τον πόθο, τη λαγνεία με την αγάπη, που μπορεί βέβαια να συνυπάρχει. Αν και ο πόθος είναι επιφανειακός, το συναίσθημα είναι δυνατό και έχει τη δυνατότητα, υπό κατάλληλες προϋποθέσεις να μετατραπεί σε αγάπη. Παρά τις ομοιότητες, αυτά τα δύο συναισθήματα, έχουν μοναδικά και διακριτά χαρακτηριστικά. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας.

Η Χρησιμότητα των Αντιθέτων
2025-03-09 12:00 - 14:00 | Κόρινθος, Πυλαρινού 111
Από τον τίτλο και μόνο του θέματος δηλώνεται, ότι υπάρχει κάποια χρησιμότητα που βγαίνει από τα ζεύγη των αντιθέτων. – Θα καταλαβαίναμε άραγε το κρύο αν δεν υπήρχε το ζεστό; – Θα αντιλαμβανόμασταν το Φως αν δεν υπήρχε το σκοτάδι; Η χρησιμότητα όμως, περιορίζεται μόνο στο να μας προσφέρει αυτή την διάκριση; Τα αντίθετα έχουν μια τέτοια δυναμική, που μέσα από την δράση και την αντίδραση, ενεργοποιείται ο μηχανισμός της αλλαγής, της μεταβολής, της σύνθεσης και της αποκάλυψης. Η φύση διαρκώς πάλλεται από αντίρροπες δυνάμεις και μέσα από αυτές, διαμορφώνεται και μεταβάλλεται σε κάτι άλλο. Μια μουσική σύνθεση αποτελείται από χαμηλών και υψηλών συχνοτήτων ήχων, μια εναλλαγή μεταξύ ελάσσονων και μείζονων ήχων για να δημιουργηθεί ένα μουσικό κομμάτι. Είναι τελικά η θέση των αντιθέτων ξεκάθαρα διαχωρισμένη ή τα αντίθετα λειτουργούν συμπληρωματικά το ένα στο άλλο; Σας περιμένουμε με χαρά την Κυριακή 9 Μαρτίου 2025, στο Bistrot Cafe (Πυλαρινού 111 – Κόρινθος) για να συζητήσουμε και να φιλοσοφήσουμε πάνω στη χρησιμότητα των αντιθέτων! Εισηγητές: Λένα Αθανασούλη και Χρήστος Παπαδάς

Η Αταραξία των Σκεπτικών
2025-03-15 10:00 - 12:00
Το Διαδικτυακό Φιλοσοφικό Καφενείο της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», επανέρχεται δυναμικά με τη συμμετοχή της Unity in Philia, σε μια σειρά (7) επτά μηνιαίων συναντήσεων – οι πρώτες (4) τέσσερις συναντήσεις αφορούν βασικές-καίριες εννοήσεις του Στωικισμού (Απάθεια), του Σκεπτικισμού (Αταραξία), του Κυνισμού (Αυτάρκεια) και του Επικουρισμού (Ηδονή), ενώ οι επόμενες (3) τρεις αφορούν σε γενικότερα θέματα που άπτονται της θρησκευτικότητας. Η συνδιοργανώτρια Unity in Philia, έχει σαν βασικό της στόχο την εμπέδωση και προώθηση της φιλίας ανάμεσα σε Αυστραλία και Ελλάδα σε όλα τα επίπεδα, κυρίως στα πολιτιστικά, και την ανάδειξη αυτής της φιλίας στην ευρύτερη περιοχή της Ασίας και του Ειρηνικού. Η δεύτερη συνάντηση θα πραγματοποιηθεί το Σάββατο 15 Μαρτίου 2025, (10:00πμ ώρα Ελλάδας και 07:00μμ ώρα Αυστραλίας), με θέμα συζήτησης: «Η Αταραξία των Σκεπτικών». Από την Αθήνα εισηγητής θα είναι ο Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας, Ιωάννης Αυγουστάτος, ενώ από το Σίδνεϊ ο Θεολόγος, διδάκτωρ της Κοινωνιολογίας της Θρησκείας του Παντείου Πανεπιστημίου και διδάκτωρ Θρησκειολογίας του Πανεπιστημίου του Σίδνεϊ, Δρ Βασίλης Αδραχτάς. Μετά τις εισηγήσεις θα γίνεται συζήτηση με τους συμμετέχοντες. Η συμμετοχή είναι δωρεάν και όσοι ενδιαφέρεστε μπορείτε να δηλώσετε συμμετοχή, συμπληρώνοντας τα στοιχεία σας στην Φόρμα Συμμετοχής που ακολουθεί, ώστε να λάβετε με email, αμέσως μετά την επιβεβαίωση της συμμετοχής σας – μια ημέρα νωρίτερα (δηλαδή στις 14/03/2025) – το ΖΟΟΜ link της online συνάτησης:

Όνομα

Επώνυμο

Τηλέφωνο επικοινωνίας:

Email επικοινωνίας

Πόλη και χώρα διαμονής

Συναίνεση

Συναινώ στη χρήση των στοιχείων μου για λόγους επικοινωνίας από την Κίνηση "ΦΩΣ ΣΕ ΔΡΑΣΗ".

Καταχώρηση αιτήματος

«Τι με κοιτάζεις, Ρόζα, μουδιασμένο; Συγχώρα με που δεν καταλαβαίνω…»
2025-03-22 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Αγαπημένοι μας φίλοι και φίλες, με μεγάλη χαρά σας προσκαλούμε στην επόμενη συνάντησή μας, η οποία θα πραγματοποιηθεί το Σάββατο 22 Μαρτίου 2025, στις 6:00 μ.μ. στο Bazaari cafe, Φιλικής Εταιρείας 43 – Θεσσαλονίκη (300μ. από τη στάση του μετρό “Συντριβάνι”), για να φιλοσοφήσουμε και να ανταλλάξουμε εμπειρίες και απόψεις. Σήμερα, καλπάζουν οι εξελίξεις σε επιστήμες, όπως η Αστρονομία και η Αστροφυσική, η Βιολογία και η Νευροφυσιολογία, η Πληροφορική και η Τεχνητή Νοημοσύνη. – Πώς οι εξελίξεις αυτές επηρεάζουν τις αντιλήψεις μας για τον κόσμο και τα πράγματα; – Μήπως αλλάζει και ο τρόπος που αντιλαμβανόμαστε τον εαυτό μας; Εισηγητές:Απόστολος Χαραλαμπίδης και Χριστίνα Κούρφαλη Είσοδος ελεύθερη!

Chico Xavier
2025-03-23 11:00 - 13:00 | Κινηματογράφος ΑΣΤΥ, Κοραή 4, Αθήνα, Αττική, 10564, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει τη βραζιλιάνικη ταινία του 2010, «Chico Xavier», σε σκηνοθεσία του Daniel Filho. Η προβολή θα πραγματοποιηθεί την Κυριακή 23 Μαρτίου 2025, στις 11:00 πμ., στον κινηματογράφο “ΑΣΤΥ” (Κοραή 4) στην καρδιά της Αθήνας. Πρόκειται για μια κινηματογραφική μεταφορά της ζωής του μεγαλύτερου Βραζιλιάνου διάμεσου, μυστικιστή και φιλάνθρωπου Francisco Cândido Xavier (1910 – 2002) πιο γνωστού ως Chico Xavier. Η πρώτη προβολή πραγματοποιήθηκε στις 02/04/2010 και μέχρι τις 06/05/2010 την είχαν δει περίπου 3 εκατομμύρια άτομα! O Chico παρήγαγε, περισσότερα από 450 βιβλία μέσω ψυχογραφίας, που έχουν μεταφραστεί σε πολλές γλώσσες. Δώρισε όλα τα έσοδα από τα έργα (περισσότερα από 50 εκατομμύρια αντίτυπα), σε φιλανθρωπικούς σκοπούς. Το περιεχόμενο των έργων του δεν ξεφεύγει πολύ από το πνευματιστικό δόγμα που κωδικοποίησε ο Allan Kardec, το ηθικό του μέρος του οποίου βασίζεται στον Χριστιανισμό. Μέσω γραπτών μηνυμάτων ανακούφισε το πένθος χιλιάδων γονιών, που είχαν χάσει τα παιδιά τους. Ο Αφυπνιστικός Κινηματογράφος της Κίνησης «ΦΩΣ ΣΕ ΔΡΑΣΗ» έχει ήδη προβάλει τις ταινίες «Nosso Lar» (Astral City), «Οι Μητέρες» (As Mães) και “Και η Ζωή Συνεχίζεται…” (E a Vida Continua), που είναι κινηματογραφικές μεταφορές των ομώνυμων βιβλίων του. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή και Ιδρυτή της Κίνησης «ΦΩΣ ΣΕ ΔΡΑΣΗ» και θα γίνει συζήτηση με τους θεατές. Μην τη χάσετε… Σας περιμένουμε όλους! Προσέλευση μισή ώρα νωρίτερα για την εξασφάλιση θέσης.Γενική είσοδος: 6,00€

Oικολογία και Πνευματικότητα
2025-03-23 11:00 - 13:00 | Κιμωλία Cafe, Μπουκογιάννη 4, Αγρίνιο, Αιτωλοακαρνανία, 30131, Greece
Το Φιλοσοφικό Καφενείο Αγρινίου μας προσκαλεί στην επόμενη συνάντηση που θα πραγματοποιηθεί την Κυριακή 23 Μαρτίου 2025 – 11:00 πμ., στο Κιμωλία Cafe-Bar (Mπουκογιάννη 4, Αγρίνιο), με το θέμα: Oικολογία και Πνευματικότητα.Θα συζητήσουμε για την οικολογική κρίση, προσεγγίζοντας το θέμα της Οικολογίας, σε συσχέτιση με τη συνειδησιακή ανασυγκρότηση της κοινωνίας. Όταν η θεώρηση της φύσης γίνεται ολιστικά, ο άνθρωπος παύει να την αντιμετωπίζει ως μια άψυχη πηγή εκμετάλλευσης και βιώνει την έννοια του αδιαχώριστου, όπως συμβαίνει με τα κύτταρα και τα όργανα στο ανθρώπινο σώμα. Εισηγητές: Χρήστος Ζερβόπουλος και Έλενα Τριανταφυλλίδη Σας περιμένουμε όλους λίγο νωρίτερα από τις 11:00.Είσοδος ελεύθερη!

ΔΡΑΣΗ ΧΩΡΙΣ ΦΩΣ – ΖΩΗ ΧΩΡΙΣ ΟΞΥΓΟΝΟ
2025-03-30 11:00 - 13:00 | Πολυχώρος Οδός Ονείρων, Βάλβη 57, Καρδίτσα, Καρδίτσας, 43100, Greece
Δύο χρόνια μετά την τραγωδία των Τεμπών, αναρωτιόμαστε: Μπορούμε να ζούμε σε μια κοινωνία με αξιοπρέπεια, ελευθερία, σεβασμό και δικαιοσύνη;Μπορούμε να διεκδικήσουμε ένα αύριο που δεν θα μας πνίγει στο σκοτάδι της αδιαφορίας και της απανθρωπιάς; Σας καλούμε σε μια ομιλία αφύπνισης, όπου θα αναζητήσουμε, με ιστορικά παραδείγματα και βιωματικές αναφορές, πώς η δράση με φως μπορεί να αλλάξει την πορεία της κοινωνίας μας. Θεματικές της Ομιλίας:Το έγκλημα των Τεμπών και η σημασία της συλλογικής μνήμης.Δράσεις που φέρνουν φως: Παραδείγματα από την Ιστορία.Ο ρόλος της συνειδητής κοινωνικής ευθύνης.Πώς μπορούμε να γίνουμε η αλλαγή που αξίζουμε; Χώρος: Πολυχώρος “Οδός Ονείρων”, πεζόδρομος Βάλβη, ΚαρδίτσαΗμερομηνία & Ώρα: Κυριακή 30 Μαρτίου, 11:00-13:00 Εισηγηση: Βαϊοπούλου Ζωή Γιατί να έρθετε:Γιατί η σιωπή τροφοδοτεί το σκοτάδι. Γιατί αξίζουμε μια κοινωνία φωτός. Γιατί η Ελλάδα πρέπει να προχωρήσει μπροστά, όχι να εκτροχιαστεί ξανά. Ελάτε να συζητήσουμε, να στοχαστούμε και να δράσουμε μαζί. Η αλλαγή ξεκινά όταν αρνούμαστε να ζούμε χωρίς οξυγόνο.

Δράση χωρίς Φως - Ζωή χωρίς Οξυγόνο
2025-04-06 11:00 - 13:00 | Αθηναίων Πολιτεία, Ακάμαντος 1 &, Αποστόλου Παύλου 33, Αθήνα, Αττική, 11851, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 6 Απριλίου 2025, στις 11:00 πμ., στο φιλόξενο Café Αθηναίων Πολιτεία (Ακάμαντος 1 & Αποστόλου Παύλου 33, Θησείο-Αθήνα). Το θέμα θα είναι «Δράση χωρίς Φως – Ζωή χωρίς Οξυγόνο»:Οι τρέχουσες κινητοποιήσεις των πολιτών για το έγκλημα στα Τέμπη, αποτελούν αναμφίβολα μια σημαντική δράση ενεργοποίησης και κοινωνικής ευαισθησίας, αλλά για να είναι αποτελεσματικές θα πρέπει να φωτίζονται από την γενικότερη κατανόηση της κατάστασης που βιώνουμε και να στοχεύουν σε πολύ συγκεκριμένα αιτήματα. Χωρίς αυτές τις προϋποθέσεις η δράση διαμαρτυρίας είναι χωρίς οξυγόνο και έτσι δεν μπορεί ούτε να έχει διάρκεια, ούτε να επιφέρει ουσιαστικές αλλαγές. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και συγγραφέας. Σας περιμένουμε με χαρά να φιλοσοφήσουμε!
